open-index/open-wikipedia-markdown huggingface dataset:
Guardii de Confin

I **Guardii de Confin**, o *Finanzee*, (Frances: *Corps des gardes-frontière*, Todesch: *Grenzwachtkorps*, Italian: *Corpo delle guardie di confine*, Romanc: *Guardgia da cunfin*) l'è stada la fòrza de polizia de la Confederazion Svizzera che la controllava i confin del paes e del Liechtenstein e la gestiva l'immigrazion in del paes elvetegh.

Fada su in del 1894, in del 2020 a l'è ciappaa dent de la Ministrazion Federala di Dovan, che con l'integrazion di guardij la cambia nomm in Offizzi Federal de la Dovana e de la Sigurezza di Fronter.

## Organizzazion
I Guardij de Confin (ciamaa anca in pos'ciavin *Guardia de finanza*) eren controllaa de la federazion e mia di Canton.

Eren spartii in:
*Dogana: Che la s'cioda l'IVA, i dazzi e la va conter el sfros, el traffegh di arm e de robba perijosa.
*Sigurezza: Controlla el crimen transfrontalee e i document ´fols.
*Forestee: Controlla la migrazion clandestina

## Comand

I comand de la Guardia eren:
*I - Basileja
*II - Sciaffusa
*III - Coira
*IV - Lugan
*V - Losanna
*VI - Genefra
*VII - Zurigh 
*VIII - Porrentruy

## Armament
I guardii i gh'aveven una pistola H+K P2000 e di olter arm per sigurezza.

## Alter progett
Cristofen Taverna

El **Cristofen Taverna** l'è staa on banchier milanes de XV secol, inventor de la lotteria.

El sò gioeugh el nass lung la Republega Ambrosiana, e l'era on mòd de provà a vinc di danee e de jutà la Patria.
Mossos d'Esquadra

La **Polizia de la Generalità de Catalogna - Mossos d'Esquadra**, in catalan **Policia de la Generalitat de Catalunya - Mossos d'Esquadra**, hinn i polee de la Catalògna. L'è la forza de polizia pussee vegia in Europa.

El comandant l'è el President de la Catalògna, el direttor l'è el scior Pere Soler. El maggior del corp a l'è l'Andreu Joan Martínez i Hernández.

## Storia

I Mossos d'Esquadra nassen in di ann 1700, 'me forza militara. A hinn abolii dal franchism in del 1939, ma in l'ann 1950 a l'è fondada ona forza de polizia a Barcelona, ovviament sota 'l regim.

Despoeu del franchism, in l'ann 1980, la devegn ona polizia ad ordinament civil e democrategh.

Dal 1994l' ha scominciaa a sostituì el Corp nazional de polizia spagnoeu, in del 2005 l'ha ciappaa i poder per Barcelona e in del 2008 l'è la forza de polizia de tutta la Catalògna.

El primm paes indove ha ciappaa servizzi l'è staa Osona, i ultim Terra de l'Erbe e Camp de Tarragona.

## Organizzazion
La se occopa principalment de polizia amministradiva, patujament, servizzi giudiziari e sicurezza de la cità.

### Gerarchia

## Varda anca
*Guardia Urbana
Pontàgna

**Pontàgna** (nòm uficiàl en italià: *Pontagna*) l'è 'na frasiù del cümü de Temù. L'è sitüàda endela part piö àlta de la Al Camònega, en Pruìncia de Brèsa, a presapóch en chilòmetro e mès del cèntro comünàl e a 'n pér de chilòmetri de Put de Lègn. Pontàgna el g'ha piö o méno 300 abitàncc e 'l se tróa a 1166 méter söl leèl del mar. L'è streersàt del fiöm Òi.

Del 1797 al 1927 (föra che per el perìot 'ntra 'l 1810 e 1816) el g'ha fat cümü de per sò cönt. Del 1928 l'è stat agregàt a 'l cümü de Temù.

Del pónt de vìsta de l'aministrasiù religiùza, la sò comunità l'è stada istitüìda en paròchia endel 1899. La sò céza l'è dedicàda a Santa Maria Nascente.
Polizia Civile (San Marin)

La **Polizia Civile** l'è la forza de polizia de la Republega de San Marin.

La depend de la Secreteria de Stat per i Affar Interni e i sò compit principaj hinn:
*Applicazion de la legg
*Tutela de la publega sicurezza
*Controll del traffegh

## Storia
La Polizia la nass 'me **Vigili Urbani** (i noster *[[ghisa (Milan)|ghisa]]*) in del ann 1945, e la vegn Polizia Civile in del 1990. Al di d'incoeu, i vegg ciamen ancamò i polee "vigili". On alter nom dei polee l'è "camicette gialle" ("camisett giald"), dal color de la divisa.

## Alter progett
Gendarmeria (San Marin)

La **Gendarmeria** l'è la forza de polizia a ordinament militar de la Republega de San Marin.

## Storia
La Gendarmeria la nass in del ann 1842, in tra i agn 1921 - 1936 e 1962 - 1984 i gendarm i eren di carabinee, ciamaa del San Marin per riorganizzà el corp.

## Organizzazion
La Gendarmeria la gh'ha 90 polee.

Gh'è on Comand nazional e di division per tucc i castej.

La Gendarmeria la gh'ha i compit de:
*Gestion de la galera
*Polizia amministradiva
*Orden publegh
*Scorta di sgent important o in perigol

La Gendarmeria la rilassa el Pòrto d'arm, el certificaa de bona condotta e de residenza.
Vìla Dalègn

**Vìla Dalègn** o per i locài **La Ìla** (nòm uficiàl en italià: *Villa Dalegno* o *Villa d'Allegno*) l'è 'na frasiù del cümü de Temù. L'è sitüàda endela part piö àlta de la Al Camònega, en Pruìncia de Brèsa, a presapóch 3 km del cèntro comünàl e a 1,8 km del cèntro de Put de Lègn.

La Ìla l'è stat el cèntro piö 'mportànt de la *Dalaunia* mensiunàda endel docümènt endel qual el Carlo Magn el ghe dunàa la Al Camònega al Monastér de Tours. El nùcleo uriginàl de la Ìla l'ìa colocàt dré a la antìca Vìa Valeriàna che dòpo ìga pasàt el paés de Viù la minàa envers el pas del Tunàl.
Parabola del Fioeu Trason

Quella del **Fioeu Trason** a l'è ona parabola del Signor proppi importanta, che l'è cuntada su in del vangel de Luca (Lc, 15, 11-32).
## La storia
La parabola la parla de on pader con duu fioeu: vun de 'sti duu (el pussee gioven) el ghe ciama de daggh la soa part de redità, el partiss e 'l trasa via tusscoss. Deventaa pover, senza pu on ghell, el se troeuva in miseria, e 'l gh'ha de lavorà cont i porscei. Alora, pentii e famaa, el torna cà. El pader, quand le ved, l'è tutt content, e 'l mett in pè ona festa granda. Ma alora l'olter fradell el se ofend, perchè lu l'ha mai desobedii e l'ha mai poduu 'veggh nanca ona festoeula. Alora el pader el ghe dis:

## El sens de la parabola
Anca se tradizzionalment la vegna ciamada "del Fioeu Trason", ghe n'è inscì de studios che pensen che 'l sia mej ciamàlla *parabola del fioeu perduu e trovaa* o, ancamò mej, *del pader misericordios*.
La parabola, che troeuvom domà in del Vangel de Luca, l'è importanta perchè la fa vedè la teologia de la misericordia e de l'amor, che in de l'evangelista l'è ben forta e presenta. El fioeu l'è pentii, ma minga per ona bona reson, el gh'ha domà famm: ma el pader el ghe fa festa istess, e le brascia su prima anmò che lu el poeuda dervì bocca e parlà. L'è semper el pader a fà el primm pass. El paragon, naturalment, a l'è tra Dio (*el pader*), el peccador (*el fioeu trason*) e quei che hinn giamò sant (*l'olter fradell*).
## Version
La parabola l'è stada doperada, giamò a partì di primm agn del Vottcent, come test de comparazzion in tra i dialett de l'Europa. A l'è on mestee scominciaa ai temp del Napoleon, e che l'è staa poeu ciappaa e portaa inanz de tanti olter lenguista, e ancamò adess a l'è on test che 'l vegna doperaa 'me "sagg" de on dialett particolar.
Per el lombard, de version in di vari dialett ghe n'è proppi tant.
Narcanèl

El **Narcanèl** (ciamàt apò **Òi Narcanèl**) l'è 'n torènt de la Al Camònega àlta, en Pruvìncia de Brèsa, lónch presapóch 6 km.

El nas endèla val omònima , de le bànde de la pónta del Castelàs, a 3104 méter s.l.m. e 'l và a finì de ünìs ensèma al Frigidólfo a Pónt de Lègn, a 1300 m. de quòta. Endel pónt endoche chèsti du torèncc i se önés, se cunsìdera che nas el fiöm Òi.
I grandoeur de Milan

**I grandoeur de Milan** (latin: *De magnalibus urbis Mediolani*) l'è on trattaa scrivuu in forma de cronega del milanes Bonvesin de la Riva.
Come l'è giamò ciar del titol, l'oeuvera (scrivuda in del 1288) la voeur cuntà su quanto l'è bell e fort Milan. L'è scrivuu in latin.
## Storia
El test intregh del liber a l'è staa consideraa per on bell poo de temp descomparii. Ghe n'emm testimonianza in autor e personagg del Tresent (Galvan Fiamma, Enrigh de Herford, el vescov Peder Filargh), e l'è miss in de l'inventari de la biblioteca di Viscont in del 1426. Ma de lì in avant, se ghe n'ha pu de testimonianz dirett.
In del 1894 el scior Francesch Novaa, filologh cremones, l'ha trovaa per cas el manoscritt in de la Biblioteca Nacional de España (indove che l'è anmò conservaa), e l'ha publicaa criticament in del 1898.

## El liber

El liber el gh'ha vott capitoi, che hinn tucc dedicaa a parlà ben de Milan, segn de l'orgoeuj de l'Italia medieval di Comun. El titol de ogni capitol el gh'ha la fras *de commendatione Mediolani*, e l'esalta Milan per on quaicoss de sò: la soa posizzion, i sò cà, i sò abitant, la soa fertilità, la soa forza, la soa fedeltà costanta, la soa libertà, la soa dignità. I primm quatter capitoi hinn la part "statistega" (che la descriv la città de la fin del Tresent), i olter quatter inveci hinn pussee storegh.

## Traduzzion
In del 1994 l'è stada publicada ona version del liber cont el test a front in milanes del dì d'incoeu, voltaa del Ceser Comolett.
## Bibliografia
**De magnalibus urbis Mediolani - I grandoeur de Milan*, Milan, Libreria Meravigli, 1994.
Sermon divin

El **Sermon divin** l'è on poema didascalegh del XIII secol (in tra el 1264 e 'l 1274), scrivuu del Peder de Barsegapè in de la koinè lombarda.
A l'è longh 2.453 vers e 'l gh'ha tre sezzion fondamentai: la creazzion del mond, la Passion del Signor e 'l Giudizzi Universal.
L'è consideraa el test pussee antigh de la letteradura lombarda, insemma al Liber de Uguçon da Laodho, e l'è custodii a la Biblioteca Braidensa de Milan.

## El princippi de l'oeuvera (vv. 1-10)
No è cosa in sto mundo, tal è lla mia credença
ki se possa fenir, se no la se comença.
Petro de Barsegapè si vol acomençare
e per raxon fenire, segondo ke l ge pare:
ora omiunca homo intença e stia pur in pax
sed kel ne ge plaxe audire d'un bello sermon verax:
cumtare eo se volio e trare per raxon
una istoria veraxe de libri e de sermon,
in la qual se conten guangii e anche pistore
e del novo e del vedre testamento de Criste.

## Ligamm de foeura
*On tocch del Sermon divin 
*Version integral (archiviada chinscì)
Mont Athos

El **Mont Athos** (nomm ofizzial: *republega monastega del Mont Athos*; grech: *Autónomē Monastiké Politeía Agíou Órous*) l'è on territori autonom de la Grecia, che 'l gh'ha on autogoverna special, segond l'articol 105 de la Costituzzion del Paes.

L'è faa de on grupp de monastee cristian ortodoss, e i monegh hinn i sò unegh abitant. I visitador gh'hann on permess per quatter dì, e i donn poeuden minga visitàll. La ministrazzion eclesiastega l'è del Patriarcad Ecumenegh de Costantinopel, intant che quella civil l'è del governa grech, che ghe manda on governador.

La capital a l'è Karyes. La soa popolazion l'è de 1.811 abitant.
San Mobon

**San Mobon**, nassuu **Mobon Tusengh** (cognossuu in de la Bergamasca 'me *Sant Imbon*; italian: *Omobono Tucenghi*; Cremona, XII secol- Cremona, 13 de november del 1197) l'è staa on mercant lombard, che per la soa vita pia e de carità l'è veneraa sant de la Gesa Catolega (canonizaa giamò in del 1199).
A partì del 1643 l'è el sant patronn de Cremona. L'è veneraa 'me patron anca in del comun de Sant Imbon, in vall Imagna.
Neil Young

El **Neil Young** (Toronto, 12 de november del 1945) a l'è on cantant e ghitarrista canades.
Dopo d'avè scominciaa la soa cariera de gioven cont el grupp Buffalo Springfield, e dopo de vess rivaa al sucess cont el grupp Crosby, Stills, Nash & Young, l'ha scominciaa ona longa carriera indeperlù, che l'ha faa deventà vun di cantautor pussee important di Agn Settanta, per poeu ispirà on fracch de olter cantant.

## Discografia
* Neil Young (1968)
* Everybody Knows This is Nowhere (1969)
* After the Gold Rush (1970)
* Harvest (1972)
* On the Beach (1974)
* Tonight's the Night (1975)
* Zuma (1975)
* Long May You Run (1976)
* American Stars 'n Bars (1977)
* Comes a Time (1978)
* Rust Never Sleeps (1979)
* Hawks & Doves (1980)
* Re-ac-tor (1981)
* Trans (1982)
* Everybody's Rockin' (1983)
* Old Ways (1985)
* Landing on Water (1986)
* Life (1987)
* This Note's Four You (1988)
* Eldorado (1989)
* Freedom (1989)
* Ragged Glory (1990)
* Harvest Moon (1992)
* Sleeps With Angels (1994)
* Mirror Ball (1995)
* Broken Arrow (1996)
* Silver & Gold (2000)
* Are You Passionate? (2002)
* Greendale (2003)
* Praire Wind (2005)
* Living With War (2006)
* Chrome Dreams II (2007)
* Fork in the Road (2009)
* Le Noise (2010)
* Americana (2012)
* Psychedelic Pill (2012)
* A Letter Home (2014)
* Storytone (2014)
* The Monsanto Years (2015)
Guido Fanconi

El **Guido Fanconi** (Pos'ciav 1 de genar 1892 - 10 de otober 1979) l'è staa on dotor svizzer. L'è consideraa vun di fondator de la moderna pediatria.

## El sò lavor in pediatria
El Fanconi l'è retegnuu vun di inventor de la pediatria d'incoeu, in tra i sò descovert pussee important gh'hinn:
*Anemia de Fanconi
*Sindrom de De Toni-Fanconi-Debré
*Sindrom de Fanconi-Albertini-Zellweger
*Descoverta de la manera de trasimssion de la bruttura, che ha portaa a la vaccinazion obligatoria in Isvizzera.
*Idea che la Sindrom de Down la fuss provocada da di alterazion ai cromosoma, vint agn prima de la descoverta con dimostrazion.

## Riferiment
*Fanconi, Guido - Lessico Storico della Svizzera

## Alter progett
La novellaja milanese

**La novellaja milanese** a l'è on liber publicaa in del 1872 a cura del scritor italian Vittorio Imbriani.
In del test, che l'è on'integrazzion de la *Novellaja fiorentina* (i duu volumm vegnarann publicaa insemma in del 1877), l'è regolt e miss a confront on rosc de panzanegh de la tradizzion milanesa. I sempi hinn trascritt in de la lengua original, cioè el lombard.
## I stori
#*El Tredesin*
#*On rè e do zoccor*
#*L'Ombrion*
#*La stella Diâna*
#*El Sciavattìn*
#*El Sciavattìn (bis)*
#*I trii naranz*
#*L'omm e la donna che andaven a Romma*
#*L'omm apôs al Domm*
#*L'esempi di lader*
#*L'esempi di tre tosànn*
#*L'esempi di trìi fradej*
#*La Scindirœura*
#''Scindirìn Scindirœu''
#*I tre tosànn del Re*
#*El Gessumìn*
#*L'esempi del scimbiott e di rœus*
#*La regina in del desert*
#*La Monega*
#*I tre tosànn del prestinée*
#*El Sidellìn*
#*El Boffett*
#*L'esempi de [[Bertold]]*
#*El Pegorée*
#*I duu mai-content*
#*L'esempi di occh*
#*El Re del Sol*
#*La Regina superba*
## Ligamm de foeura
*El test intregh
Atentaa a Paris del 13 de november del 2015

Longh la sira del 13 de november del 2015, a Paris, capital de la Francia gh'è staa on atentaa de matris islamega.

## Dinamega di fatt
Durant la partita del folball Francia - Germania, indoa l'era present el President de la Francia Hollande, vegnen faa s'ciopà di bomb: El president a l'è portaa via subit.

Hinn staa doperaa anca di AK-47 in di ristorant in del IX e X arrondissement. Gh'è staa 130 mort, oltra ai 7 terrorista.
El pover Luisin

**El pover Luisin** l'è ona canzon de la tradizzion lombarda.
Se cred che l'è de origin "colta" (e donca minga popolar). L'è stada scrivuda in di agn subet dopo la fin de la Segonda Guerra de Indipendenza (1859), e la parla de l'amor de 'na tosa per on fioeu partii per combatt e mai pu tornaa.
La canzon a l'è stada anca registrada e cantada de vari artista, compagn del Nanni Svampa.
## El test
On dì per 'sta contrada passava on bell fioeu
e on mazzolin de roeus l'ha traa in sul mè poggioeu.

E per trii mes de fila, e squasi tucc i dì,
el passeggiava semper, domà per vedèmm mì.

Vegnuu el '59, che guerra desperada!
E mì per 'sta contrada l'hoo pu veduu a passà.

On dì pioveva vers sera, s'cioppavi del magon
quand m'è rivaa ona lettera col bord de condizzion.

Scriveva la sorella del pover Luisin
che l'era mort in guerra de fianch al Castellin.

Hinn già passaa trii ann, l'è mort, el vedi pu:
epur 'sto pover coeur l'è chì ancamò per lu.
## Ligamm de foeura
*La version del Svampa
*La version del Ravasio
*paneguerra.org
San Steven

El **San Steven** (grech: *Stéfanos*) a l'era vun di diacon scernii de la prima comunità cristiana per dàggh ona man ai apostoi.
Per la soa fed cristiana inscì forta, l'è staa processaa del Sinedri e condannaa a vess lapidaa. El sò mazzament el le fa vegnì el primm marter de la Storia de la Gesa, e per 'sta reson el gh'ha on post e ona venerazzion bei important. Al sò martiri l'ha tolt part anca el Saul, prima de cambià nomm in *Paol* e deventà vun di apostoi pussee important.
L'è veneraa 'me sant, el 26 de dicember.
## Patronaa
In Lombardia, San Steven a l'è 'l patronn de:
*Bagnoeu
*Canz
*Casal Cremasch
*Casalmagior
*Casalmor
*Cesan Maderno
*Cortolona
*Fin Mornasch
*Lenn
*Marian
*Menas
*Mozzanega
*Olgiaa
*Osnagh
*Pian
*Rogn
*Rosaa
*Sale
*Segraa
*Soeuregh
*Tain
*Tradaa
*Vedan
*Vigiuu
*Villa de Seri
*Vizzoeula
*Zividaa
Calcagn

El **calcagn** (variant: [kar'kaɲ]; anca *garett*, *garon*) l'è l'oss pussee gross del tars, in del pè.
A l'è inscì gross per via del fatt che l'omm, quand che 'l camina o che 'l sta in pè, el se ponda soratutt sora de lu e sora el metatars.
San Rocch

El **Rocch de Montpellier** (Montpellier, 1346/1350 - Voghera, 16 de agost del 1376/1379) a l'è staa on pellegrin frances.
A l'è on sant de la Gesa Catolega, quell pussee pregaa in del Medioev per cascià via la pesta. A l'è patronn de on fracch de paes, ma anca del mond contadin, di besti, di terremott, di epidemii e de tutt i maladii pussee grav.
San Gotard

El **Gotard de Hildesheim** (Reichersdorf, 960 - Hildesheim, quatter de magg del 1038) a l'è staa on vescov benedettin de la Diocesi de Hildesheim.
L'è veneraa sant de la Gesa Catolega. El sò culto l'è spantegaa soratutt in de la region alpina e in del Nord Italia. In sò onor gh'è staa dedicaa el nomm del Pass de San Gotard, che 'l mena de on versant a l'olter di Alp.
San Lorenz

El **Lorenz** (latin: *Laurentius*; Huesca, 225 - Roma, 10 de agost del 258) l'è staa vun di sett diacon de Roma, indè che l'è staa coppaa duranta la persecuzzion vorsuda de l'imperador Valerian.
A l'è veneraa 'me sant de la Gesa Catolega. L'è vun di sant pussee popolar de l'Italia.
Rasô de l'Occam

El **Rasô de l'Occam/Ockham** (*Novacula Occami* in latin) l'è 'l principi metodologech metuu insemma del fraa ingles Ghielm de Occam.

In pratega, el dis che, normalment, la soluzzion pussee facil l'è quella giusta.
Canton (Svizzera)

In Isvizzera, el **Canton** l'è vun di Stat che fann su la Confederazion svizzera.

Tucc i Canton i gh'han ona costituzion, on parlament e on governo, e i competenz cantonaj hinn tucc quei ch'hinn no de la federazion. La Costituzion de la Svizzera la recognoss 26 Canton, 20 hinn di *canton pien*, che manden al Consili di Stat du reppresentant, menter trii hinn di mezz canton, o in manera pussee formala del 1999, "canton con domà la metà di vot cantonai", e manden domà on reppresentant e, in di votazzion federai, cunten a mità.

## Riferiment
*Federalismo svizzero

## Vos corelaa
*Comun (Svizzera)
Pell (frutt)

La **pell** (ciamada anca *scorza*, *gussa* o *rusca*, *pellaja*) a l'è 'l straa protettiv che gh'è de foeura d'on frutt o d'on vegetal, e che 'l pò vess destaccaa e tiraa via. A segonda del cas, la pell la pò vess anca el 20% del pes del frutt (in del cas di limon, el 40%).
La pò vess doperaa in cusina, per esempi per fà i marmellad, ma anca per olter mester: la pell del pomm granin, per esempi, la vegna fà seccà per poeu drovàlla in de la produzzion de colorant.
In certi cas, compagn de quell de la banana, la pell la te fa capì quanto l'è marud el frutt (in del cas de la banana: verd quand l'è zerba, gialda e poeu maron quand l'è maruda).
Vinicius de Moraes

**Vinícius de Moraes**, che in realtà el se ciameva **Marcus Vinícius da Cruz de Mello Moraes** (Rio de Janeiro Brasil, 19 d'utùber 1913 - Rio de Janeiro Brasil, 9 de lüi 1980) l'è stài un müsicista, cantant e pueta brasilian.

Fiöl d'una famìglia aristucràtica de Rio, l'ha cumenciàd a fa l'impegàd d'Ambasciata, e dòpu l'ha scrìtt le cansòn brasigliane püsé cunusüde e cantade al mùnd.

L'è stài pardìn artistic de Toquinho e amìs de Sergio Endrigo e de Urnèla Vanoni.

## Se l’ha ditt

## Cansòn

## Bibliugrafia

* Luigi Granetto, "Vinicius De Moraes", per "Hit Parade International", Armando Curcio Editore, Ruma 1983
* Giancarlo Mei, *Canto Latino. Origine, evoluzione e protagonisti della musica popolare del Brasile*, Prefazione di Sergio Bardotti, Postfazione di Milton Nascimento, Nuovi Equilibri, 2004, ISBN 88-7226-801-X
* Gildo De Stefano, *Il popolo del [[samba]]. La vicenda e i protagonisti della storia della musica popolare brasiliana*, Prefazione di Chico Buarque de Hollanda, Introduzione di Gianni Minà, RAI-ERI, Ruma 2005, ISBN 88-397-1348-4

## Sitt üficial

* Sit üficial de Vinicius de Moraes
Revoluzion francesa

La **Revoluzion francesa**  l'è staa on period de cambiament politegh, social e cultural vegnuu in Francia tra el 1789 e el 1799, scomenciaa il 14 de luj del 1789 cont la Ciappada de la Bastiglia.

In de la storiografia l'è considerada la principala partizion intra l'Età Modèrna e l'Età de Incoeu.
Garota de Ipanema

**Garota de Ipanema** (*La fiöla d'Ipanema* in Ludesan) l'è una cansòn scrìta e müsicada da Vinicius de Moraes e da Tom Jobim in del 1962, è l'è prubabilment la cansòn de Bossa Nova püsée cantada e sunàda al mùnd.

Vinicius e Tom Jobim, 'i andèven de spèss al *Café Veloso* de Rio de Janeiro, e i vedèven semper pasegà süla spiàgia Helô Pinheiro, una bela fiöla brunzada c'la gheva 17 ann. Dal sò fisic, da la sò caminàda e da  la sò manera de andà, 'i hann fài saltà fvra la müsica e i paròll de *Garota de Ipanema*.

In d'i ann dòpu, la cansòn l'è stài cantada in tütt el mùnd, per esempi da Frank Sinatra,  Bruno Martino e Caterina Valente.

## Bibliugrafia
* Ruy Castro, *Ela é Carioca - Uma enciclopédia de Ipanema*, Companhia das Letras, 1999, ISBN 85-7164-953-7 
* Ruy Castro, *Chega de Saudade - Storia e storie della bossa nova*, Angelica Editore, 2005, ISBN 88-7896-001-2
* João Carlos Pecci, *L'anima della Bossa Nova*, Hobby & Work Publishing, 2005, ISBN 978-88-7851-175-0
* Gianfranco Brevetto, *Le Passanti di Ipanema*, Agoravox 3/2010 http://www.agoravox.it/Le-passanti-di-Ipanema.html

## Riferimént


## Sitt üficial

* Sit üficial del bar Garota de Ipanema
Polizia di Isol Faroe

La **Polizia di Isol Faroe**, in danes **Færøerne Politi**, l'è la forza de polizia di Isol Faroe, che l'è distinta da quej de la Danimarca. La bas l'è a Tórshavn, capital del possediment danes.
Polizia de Puerto Rico

La **Polizia de Porto Rico** (in spagnoeu **Policía de Puerto Rico**) l'è la forza de polizia de Porto Rico.
Transponder (Reoplan)

In aeronautica, el **Transponder** (in lombard pò vess **traspondô**) l'è on apparecc che 'l rispond a on interrogazion via radio cont on codes e di informazion.

Al di d'incoeu, l'è doperaa per fà vedè i reoplan in su el radar secondari (e in su el sò sistema compagn, el IFF) e per i sistema contra la collision.

## Descrizion
El transponder drova on codes ottal, che 'l pò avegh dò o quater cifer.

I radar a dò cifer fan vedè domà i primm dò cifer de on codes a 4 cifer.

## Codes
El codes vegn scernii dal controllor del vol, ma gh'hinn anca di codes speciaj:

*7000, drovaa dai voi a vista
*7500, att illegai a bord (dirottament, bomba)
*7600, avaria de la radio: El reoplan el pò no comunicà
*7700, emergenza generica
*2000, reoplan mia istruii.

## Sicurezza
El transponder pò vess smorzaa in vol, e vist che on reoplan cont el transponder smorzaa pò vess intercetaa domà cont el radar primari, l'è on bel problema de sicurezza. Ad esempi, long i attetaa del 11/09/2001, l'è suceduu inscì.

La FAA ha progetaa on transponder che 'l se pò mia smorzà, quand l'è impostaa el codes 7500. Al di d'incoeu, l'è minga drova commercialment.
Marcha Real

La **Marcha Real** l'è l'inn nazional de la Spagna. El primm sparttit l'è del 1761, cont el nom de "Marcha Granadera". La Marcha Real la gh'ha minga el test.

L'è inn dal 1770, e l'è staa cambiaa domà in la Republega Spagnoeula cont l'Himno de Riego.
Metropolitan in Lombardia

In del diritt italian, la **metropolitana** a l'è on'infrastruttura de strapòrt publigh che 'l gh'ha de respond ai requisitt de la nòrma UNI 8379; in Lombardia domà la cittaa de Milan la gh'ha di lign faa-sù comè se dis inde la legg chì.

A Bressa e anca per i lign pussee noeuv de Milan, a s'è deciduu de doperà on sistema de metropolitana lingera.

Alter cittaa lombard e i cittaa citaa de sora gh'hann, o gh'hann in progett de fà-sù, lign de strapòrt ferroviari a carater metropolitan putost che metrotranviari, pu o men simij ai metropolitan. On esempi a l'è 'l tram Bergom-Albin.

## Stòria

In del 1964, depos i cittaa de Romma e de Napoli, anca Milan la ved nass la sò prima linia metropolitana, la rossa, e, subet depos, indel 1969, anca la segonda linia, la verda.

In del 1990, l'ann inquand in Italia a hinn staa gioeugaa i mondiaj de calz la vegn inaugurada la linia gialda de Milan.

In del 2013, a Milan la vegn inaugurada la linia M5 (intra i stazion de la via Bignami e del vial Zara. A Bressa, la metropolitana a l'è stada inaugurada el 2 marz.

In del 2022 la derva la linia M4 de Milan, Intra i stazion de Linaa Reoport e Dateo.

## Metropòlitan de tipo classigh

### Milan

La metropolitana de Milan ha scominciaa i sò servizzi in del 1964 e incoeu, cont cinch lign ciamaa M1, M2, M3, M4 e M5 (anca se la M4, la bloeua, e la M5, la lilla, hinn metropolitan linger), a l'è la pussee longa de la Lombardia e de l'Italia.

La longhezza de la red di metropolitan "pesant" a l'è de pussee de 80&nbsp;km la maggior part diquaj a hinn sota-terra. El rest a hinn sora-elevaa, in trincera putost che in su la superficia. El numer total di stazion a l'è 94, 19 diquaj a hinn foeura del comun de Milan.

I trii lign a hinn comunement ciamaa cont i color che i identifichen: "rossa" (M1), "verda" (M2) e "gialda" (M3). El color a l'è doperaa in di mapp, in di treni e denter i stazion.

## Metropolitan de tipo linger

### Milan

In del sistema de la metropolitana di Milano la linia 5 a l'è ona linia metropolitana lingera dervida per on tocch de 4,1&nbsp;km in del 2013. In del 2014 la vegn inaugurada on'altra banda per ona longhezza totala de 6,1&nbsp;km, menter la banda de la linia M5 da Garibaldi a San Sir Stadi a l'è stada finida in del 2015, inscì che l'è rivada a avegh ona longhezza 12,9&nbsp;km.

Poeu, in del 2022, l'è rivada la linia 4, lingera anca lee, dervida per on tocch, da Linaa Reoport a Dateo. In del 2023 la vegn inaugurada on'altra banda da Dateo a San Babila, menter la banda de la linia M4 da chi a San Cristofen a l'è stada finida in del 2024, inscì che l'è rivada a avegh ona longhezza de 15&nbsp;km.

### Bressa

A Bressa, el 2 de marz 2013, a l'è intrada in lavô ona metropolitana lingera che la va a-travers tota la cittaa da sud-est a nòrd.

## Metropolitan in costruzion
A Milan l'è dree a vess costruii on slongament de la linia M1 vers la Bettola.

### Parpoeust
El s'è parlà anca di olter dò slongament: vun de la a M1 a Bagg, probabilment cont dò stazion, e vun de la M5 a Monscia.

## Nòt


## Ligamm de foeura
* 
*
Mater

El **Mater**, o **Pizz de la Cros** (italian: *Monte Mater*) l'è ona scima di Alp Retegh.
A l'è volt 2.460 meter sora el nivell del mar e 'l se troeuva in de la Val di Giust.
Groppera

El **Groppera** (it. *Pizzo Groppera*) a l'è ona scima di Alp Retegh.
A l'è volt 2.948 meter sora el nivell del mar, e 'l se troeuva in tra la Val di Giust e la Val de Lei, in de la Provincia de Sondri (comun de Madesen).
Letteradura piemontesa

Con **letteradura piemontesa** intendom el corpus de test scrivuu, in di secoi, in de la lengua piemontesa.

## I origin
El primm testimoni de la formazzion del volgar piemontes a l'è staa trovaa in de la gesa de Santa Maria Magior a Vercei, e l'è on mosaich in sul paviment del 1040. El segond, inscambi, l'è on'iscrizzion in de la gesa de Sant Evas, a Casal, in Monfraa.
A bon cunt, el primm test on poo gross l'è quell di inscì-ciamaa "Sermon subalpin" del 1150, conservaa in de la Biblioteca Nazzional de Turin: hinn 22 sermon intregh, come coment a la liturgia, scrivuu 'me test didattegh per i scoeul che formaven i cavalier templar (al temp ghe n'era tanti in Piemont, che l'era in su la via Francigena). In del XII e XIII secol, in di cort de Saluzz, del Monfraa e de la Savoja i riva on mugg de trovador che, compagn de quell che 'l suced in Francia, porten i valor de l'amor cortes, in ocitan. L'unegh autor che 'l ne lassa quaicoss in piemontes a l'è 'l Nicolett de Turin.
In di secoi dopo, el piemontes el scomincia a afermass 'me lengua ministrativa in scambi del latin doperaa fina a quell moment. Oltra a la letteradura religiosa, donca, vegnen scrivuu in piemontes anca di document ofizziai, i att di nodar, cart comerciai, statutt e cronegh istoregh. El se desviluppa anca on teater piemontes, soratutt de argoment religios: i sò oeuver pussee famos a hinn "Ël Gelind" (a Lissandria) e "La Natività".

## El period intermedi
Cont el spantegàss de la coltura umanista, anca el piemontes el gh'ha on sò autor ben important: Gioann Giorg Alion de Ast (1460-1529), che 'l scriv in piemontes la soa "Opera Iocunda", ona regolta de des fars ben divertent.
A partì del XVII secol, la letteradua piemontesa la se slarga anmò pussee, perchè l'è espression de 'na nazzion. L'è chì che 'l nass on gener poetegh che l'è domà piemontes, el "tòni". A la fin del Ses'cent, con la comedia "Ël Cont Piolèt" del Carlo Giambattista Tana, el nass el teater piemontes modern.

## Letteradura moderna

## Dopo de l'unità d'Italia

## Bibliografia
*La letteratura in piemontese. Dalle origini al risorgimento di Giuseppe Pacotto
Spada de l'Islam

La **Spada del Islam** (italian: "Spada dell'Islam", arab:"سيف الإسلا‎, Sayf al-Islām" l'eva 'na spada regalada al Mussolini del 1937, despoeu la sò nomina a Prottetor del Islam (it. "Protettore dell'Islam", ar. "حامي الإسلام‎, Hāmī al-Islām")

## Storia
Del 1934, despoeu la fondazion de la Libia Italiana, el Mussolini el fa ona politica a favor dei arab, i ciamava "musulman de la quarta sponda d'Italia" e l'ha faa su Moschee, Villagg, Ospedai e Scoeur.

Anca per ciappà el favor di arab, el 20 marz 1937, va in Libia e 'l ciappa quela spada dal cap berber *Iusuf Kerisc*, dòp ona granda cerimona. Poeu el va a Tripol, a la testa de 2600 cavalier, e promett ai arab:

Despoeu la cerimonia, la Spada l'è rimanuda in ona teca de veder a Rocca delle Caminate e l'è scomparuda despoeu el bottin di antifascista.

### Descrizion de la spada
La spada l'eva a doppia lama, decorada cont i arabesch e or massic, l'è stada fada da ona fabbrica de Fiorenza.
Abecee lombard

Per **abecee lombard** s'intend l'abecee drovaa per scriv la lengua lombarda.

La lengua lombarda la gh'ha no on'ortografia recognossuda e condividuda da tucc, donca gh'hinn pussee abecee lombard, tucc fondaa in su el abecee latin.

A bon cont, poeudom fà la distinzion in tra trì sistema: Vun classegh, vun "modern" o "unificaa" e quell doperaa da Scriver Lombard, on model polinomegh.

## Ortografia classega
L'ortografia milanesa la vegn drovada per scriv i dialett occidentai, anca se i ortografii classegh dei dialett orientai hinn arent al model milanes.

## Ortografia unifigada
I ortografii unificaa ('me quela insubrega e orientala) droven l'abecee de la lengua italiana, e gionten i letter necessari al lombard, 'me *ö* e *ü*. Se l'ortografia insubrica unificada in sostanza l'è istess de l'italian, l'ortografia oriental unificada la gh'ha di differenz minga de pòcch, comé la "z" drovada per la /z/ e minga per la /ts/.

## Ortografia SL
L'ortografia Scriver Lombard l'è polinomega, e la drova tutt l'abeccee ladin ma minga i letter **k** e **y**. I olter letter hinn drovà comé in la milanesa (con "œ" in loeugh de "oeu"), con l'eccezion di "j", "x", "ç" che hinn i letter polinomegh.
Cheribizo

El **Cheribizo - Somario de tutte le professioni & arte Milanese Con diversi Sonetti in lingua rozza, & un'Echo** l'è on librett anonim sortii foeura a Milan in la stamperia de Isepp Meda in del 1624. El primm che l'ha republegaa in di temp d'incoeu l'è staa el scior Franzesch Novati in de l'"Archivi Storegh Lombard" in del 1912. On esemplar l'è conservaa in de la Biblioteca Ambrosiana.
## El liber
Anca se l'autor l'è minga marcaa giò in su la covertina, se cred che 'l fudess el Bernard Rainold, milanes, giamò member de l'Academia de la Val de Bregn, e autor de sonett in di Rabisch.
El liber l'è on poemett de 338 vers indè che on omm el promett a la soa morosa (ciamada "Togna", on nomm che 'l mena la ment indree proppi ai Rabisch) de regalàgh on "baslott | de cristal montagnul tut intaiat" cont ona veduda de Milan e tutt i sò grandoeur: e donca el tacca a descrivegh tutt i sò bellezz, la soa operosità, i sò mangià e i sò lavorador. L'è ciar l'intent de mostrà Milan comè ona città bella, granda e sciora.
La lengua doperada l'è on mes'ciozz de milanes e bergamasch, on "lombard artifizial", segond el critegh Dant Isella.

## L'incipit
Togna polida, honesta, s'al ve pias
cetam per vost marit, a voi donaf
ol più garbat present che sia stat
donat a qual se voia dona mai.
Quest don ì da savì che l'è un baslot
de crestal montagnul tut intaiat
per man de Nibalin che no gh'à par.
Ul tai è quest, che dent ghe vedarì
la nobile Citat dol gran Milan
che fu da tut nomat l'Ambrusa Val.
## Interprogèt
*Cheribizo

## Bibliografia
*Dante Isella, *Lombardia stravagante*, Turin, Einaudi, 2005, pp. 103-154.
*Francesco Novati, *Milano prima e dopo la peste del 1630 secondo nuove testimonianze*, in Archivio Storico Lombardo, 1912 set, serie 4, vol. 18, fasc. 35
Sonetti prostatici

I **Sonetti prostatici** hinn ona regolta de poesii in lombard del poeta bosin Speri Della Chiesa Jemoli, scrivuu in del 1942 e publicaa in del 1975, 29 agn dopo la mort del sò autor.
Se tratta de on rosc de sonett che l'autor l'ha scrivuu quand, a settantasett agn, el s'è trovaa a dovè fàss operà per di problema de prostatite, e che 'l ghe mandava ai sò amis despoeu ogni intervent di dotor. 
In di sonett la vegna foeura tutta l'ironia del poeta (che se ved giamò a partì del titol de la regolta), ma anca i sò tribuleri e i sò cuntee per la salud.
## Citazzion: Sonett IV
Hoo fenii incoeu la terza applicazion
de trè sedutt ognunna de qui "ragg"
che dovrissen avegh el gran vantagg
de ridù quella gianda a la reson

per fà che la disturba pù i fonzion
inerent a la canna del pissagg
e che la sia fenida cont quell scagg
che tegniva i me donn in apprension.

E voeura el Ciel, dopo sto battaclan,
che no me troeuva anmò settaa in su l'assa
coi risultaa d'on pugn de mosch in man;

come fa col brutt temp la nebbia bassa,
conforma del proverbi di villan:
che tal le troeuva e tal-e-qual le lassa.
## Bibliografia
*Speri Della Chiesa Jemoli, *Su e giò per i rotai...*, ed. Lativa, Vares, 1995.
Speri Della Chiesa Jemoli

El **Speri Della Chiesa Jemoli**, cognossuu anca cont el soranomm de **Try Ko Kumer** (Vares, 25 de dicember del 1865 - Vares, noeuv de genar del 1946) a l'è staa on giornalista e poeta lombard.
Nassuu a Vares de 'na familia borghesa, l'ha scominciaa la soa carriera de giornalista in del 1893. In de l'istess ann l'ha miss in pè el giornal *Il cacciatore delle Alpi".<br>
L'ha scrivuu on monton de poesii in lombard (novei, sonett, madrigai, bosinad), sia in de la variant varesotta (l'è consideraa el fondador de la poesia dialettal a Vares), che in quella milanesa. El gh'ha 'vuu on fracch de contatt con tanti olter poeta lombard del sò temp, compagn del [[Corradino Cima]], del [[Gioann Barrella]] e del [[Cinto Gambiras]].<br>

==Oeuver==
* *Vers...de lira* (1901)
* *I nostri buoni villici e i villici miolionari*
* *Don Vicente - I parvénu*
* *El quart d'ora de Giavan*
* *Quatter giaculatori a Sant Antoni del Porscell* (1923)
* *Sanzioneide* (1936)
* *Sonetti prostatici'' (postom 1975)
Python

El **Python** l'è on lenguagg de programmazion de volt nivell desviluppaa dal Guido van Rossum.

Al di d'incoeu gh'hinn dò version del Python ancamò drovaa, la 2.7 e la noeuva 3.x.

## Caratteristich
Python a l'è retegnuu vun di lenguagg pussee fazil che gh'è e che 'l permètt de fà anca di mestee compless.

Python a l'è tipicament retegnuu on lenguagg interpretaa, ma in realtà el dopera on bytecode, dònca a l'è intermedi, comè 'l Java.

Python el controlla la memoria indeperlù, senza fàghel fà al programmator e 'l dopera l'indentazion 'me element fondamental de la definizion di blocch de programma.

A l'è on lenguagg strutturaa e con suppòrt a la programmazion a oggett.

## Vos correlaa
*Flask
*Django (informatega)
Oscillococcinum

El **Oscillococcinum** l'è on prodott omeopategh. Vegn presentaa me rimedi per l'influenza, anca se l'è minga dimostraa e in Italia, per legg, tucc i omeopategh i gh'han nò di indicazion terapetegh.

L'è prodott da la diluizion del coeur e del fidegh de la Cairina moschata, che 'l vegn diluii 200 volt. Vist che despoeu la 12a diluizion, per el Numer de l'Avogadro, gh'è domà el liquid che 'l diluiss, el Oscillococcinum l'è domà sucher.
Costituzion de la Svizzera

La **Costituzion de la Confederazion Svizzera** (it. *Costituzione Svizzera* ted. *Bundesverfassung*, fr. *Constitution Suisse*, romanc *Cunstituziun Svizra*) l'è la costituzion de la Svizzera, e l'è al nivell pussee volt del sistema giudiziari svizzer.

La gh'ha 197 articoi, e la sò version d'incoeu l'è stada approvada dal Popol el 18 de april 1999, e ha sostituii quela del 29 de magg 1874.

Per modificà la Costituzion gh'è bisogn de la maggioranza de Popol e Canton, e i costituzion cantonai poden mia vess in contrast con quella federala.

## Division
### Preamol e Titol I
In del prim tocch de la Costituzion gh'è on invocazion al Dio onipotent, e gh'è la definizon generala del stat: Federal, democrategh e dividuu in 26 canton, ch'inn dividuu a soa volta in comun.

A hinn nonziaa i lengov offiziai: frances, italian, todesch e romanc, e vegn stabilii i principi de proporzionalità, bona fide e rispett del diritt internazional.

### Titol II
In del Titol II gh'è la Carta di Diritt de la Svizzera, che ha firmaa tucc i cart europee.

Gh'è dent anca 'me che 'l se pò ciappà la cittadinanza svizzera, l'esercizzi di diritt poltegh, e gh'hinn anca di obbietiv sociai che la nazion la gh'ha de ciappà.

## Riferiment
*Costituzion de la Svizzera
T-VEC

El **T-VEC** (nomm complet: **Talimogene laherparepvec**) l'è on virus de l'herpes modifegaa per combatt el cancher, soratutt quell de la pell (melanoma).

L'è el primm virus antitumoral che 'l ha passaa i test e in del otober 2015 la FDA ha approvaa la soa distribuzion per i tumor inoperabij.

## Funzionament
L'è almanch dal 1800 che i dottor proeuven a drovà i virus per combatt el cancher, ma domà da on quaj ann vegnen drovaa di virus modifegaa.

El T-VEC el tacca difficilment i cellul san (perchè poeu el riess nò a moltiplicàss), inveci in di cellul tumoraj (ch'hinn pussee deboj di quej normaj) el riess a moltiplicàss, e 'l s'ceppa la cellula. El virus l'è calmaa, donca el pò no tacà l'herpes.

Tra l'alter, quel virus chì, proeuva ad attivà i linfocita T, ch'i pòden combatt el cancher.

## Riferiment
* Come può un virus uccidere un tumore?
Fugu

El **Fugu** (parnonzia ), in giappones **河豚, 鰒**, in katakana フグ l'è on piatt tipegh del Giappon. El gh'ha denter ona dos che la fa morì de tetradotossina, e domà on espert el pò taja el pess in manera che 'l tossegh el coppi no quej che mangen el fugu.

## Storia
El fugu l'è mangiaa da secol in Giappon, gh'hinn di proeuv che l'era mangiaa almanch dal 10000 a.C., ma 'sto pess l'è staa proibii longh el governo del Tokugawa (ma domà in la zona de Edo) e longh el Pediod Meiji (1867-1912)

In di ultim agn, tucc i mort (manch vun) i eren pescador o vagabond che mangiaven i scart del pess. Al di d'incoeu, i restorant butten via i scart del fugu in di contenidor speciaj cont on bogin.

A Osaka gh'è el musee del Fugu.

## Ricett

La ricetta de fugu pussee famosa l'è el **Fugu sashimi**, che l'è el sashimi de fugu metuu per formà on *Chrysanthemum*, el fior nazional del Giappon.

Gh'è anca el *Fugu Kara-age*, che l'è fritt, e el *Hire-zake* che hinn i pinn del pess fritt cont el sake. Gh'è anca el *Fugu-chiri*, indoa el fugu l'è bollii cont di verdur.

## Legislazion
In Giappon, despoeu de la mort de pussee de 400 person, quej che fann el fugu i gh'han de avegh ona licenza speciala, la **fugu chorishi menkyo**, che l'è dada despoeu di esamm scritt e prategh.

Tra l'alter, l'è l'unega pietanza che la pò minga vess mangiada de l'Imperador del Giappon.

In Italia el fugu l'è interdii, e in l'ann 1977 gh'hinn staa trii mort per del pess importaa da Taiwan.

In  l'Asia del Sud l'è proibii, ma l'è 'na proibizzion che la fonziona mia tropp ben.

In di Stat Unii, el fugu l'è legal domà se l'è congelaa in Giappon e mandaa in del paes.

## Riferiment
* Pesce Palla - Fugu

## Vos corelaa
*Cusina giapponesa
*Sushi
*Pess
*Pess bala
Rì (Sónech)

**Rì** (nòm uficiàl en italià: *Rino di Sonico*) l'è 'na frasiù del cümü de Sónech. L'è sitüàda endela part de mès de la Al Camònega, en Pruìncia de Brèsa, a presapóch en chilòmetro a sud del cèntro comünàl. Rì 'l g'ha piö o méno 250 abitàncc e 'l se tróa a 670 méter söl leèl del mar. L'abitàt l'è tocàt de du torèncc: el Remül e 'l Ràbia, töcc du aflüèncc de mansìna del del fiöm Òi. Le àive del Remül i è stàde sfrötàde per divèrsi sècoi per alimentà le fuzìne per la laorasiù del fèr. Rì l'ìa famùza per la prudusiù de ciócc.

Del pónt de vìsta de l'aministrasiù religiùza, la sò comunità l'è stada istitüìda en paròchia zamò 'ndel 1630. La sò céza l'è dedicàda a Sant'Antóne abàte.
Garda (Sónech)

**Gàrda** (nòm uficiàl en italià: *Garda*) l'è 'na frasiù del cümü de Sónech. L'è sitüàda endela part de mès de la Al Camònega, en Pruìncia de Brèsa, a presapóch 5 chilòmetri a sud del cèntro comünàl. Gàrda 'l g'ha piö o méno 150 abitàncc e 'l se tróa a 1050 méter söl leèl del mar.

Del pónt de vìsta de l'aministrasiù religiùza, la sò comunità la fà paròchia de per sò cönt. La sò céza l'è dedicàda a la Natività de Maria.
Cortenédol

**Cortenédol** (nòm uficiàl en italià: *Cortenedolo*) l'è 'na frasiù del cümü de Édol, en Val Camònega, pruvìncia de Brèsa. L'abitàt el se tróa a 6 chilòmetri a òvest del sò cèntro comünàl dré a la stràda che mìna al Pas de l'Aprìca, a 876 méter söl leèl del mar. L'è streersàt de l'Oiöl de la Al de Cùrten.

Endel medioévo el fàa cümü de per sò cönt e l'ìa zamò lüminàt endel 1233 endel züramènt de fedeltà al vèscof Guala. L'è stat agregàt al cümü de Édol endel 1928.

Del pónt de vìsta de l'aministrasiù religiùza, la cumunità de Cortenédol la fà paròchia de per sò cönt e la sò céza l'è dedicàda a San Gregòrio.

## Riferimèncc
Partii Comunista Cines

El **Partii Comunista de la Republega Popolara Cinesa** (cines:**中国共产党**, hanyu pinyin **Zhōngguó Gòngchǎndǎng**) l'è 'l partii che 'l domina la politica Cinesa.
Insema a olter vott partii, el Partii l'è in del parlament cines. Degià che la Cina l'è on paes monopartitegh, i olter partii i gh'hann de giuràggh fedeltà a la Cina.

## Storia
El Parii comunista cines el nass in del 1921. Al temp a l'era vuna di formazzion politegh pussee influent de la Cina, e l'era in compezion cont el Kuomitang.
## Organizazzion
### Dirigent del partii

**President del Comitaa central**:

* Chen Duxiu (1921-1927)
* Máo Zédōng (1945-1976)
* Hua Guofeng (1976-1981)
* Hu Yaobang (1981-1982)

**Secretari generai**:

* Deng Xiaoping (1956-1966)
* Hu Yaobang (1980-1987)
* Zhao Ziyang (1987-1989)
* Jiang Zemin (1989-2002)
* Hu Jintao (2002-2012)
* Xi Jinping (dal 2012)

## Vos corelaa
*Partii comunista del Vietnam
*Monopartitism
*Comunism in del mond
*Partii Comunista de Cuba
*Armada popolar de Liberazion
*Partii comunista de l'URSS
*Socialism cont di caratteristigh cines
Antonio Napolioni

**Antonio Napolioni** (Camerín, vündes de dicèmber 1957) l'è el vèsc de Cremuna dal 16 de nuèmber 2015.

## Biugrafia

Nassüd a Camerín el vündes de dicèmber 1957, l'ha stüdiad Dirítt per dü ànn a l'Üniversità d'la sò cità, e dòpu l'è entràd al seminàri de Fano; l'é stài urdiná pret el 28 de giügn 1983.

Dal 2005 l'è capelàn del papa, ciuè el g'ha el títul de *monsignore*. El 16 de nuèmber 2015 papa Francesch l'ha numinàd vèsc de Cremuna.; ;  El serà cunsacràd el 25 de genár 2016 dal vèsc emèrit Dante Lafranconi.

## Riferimént


## Ligam de föra

*Sit d'la Diocesi de Cremuna
Corrado Sanguineti

**Corrado Sanguineti** (Milàn, sètt de nuèmber 1964) l'è el vèsc de Pavia dal 16 de nuèmber 2015.

## Biugrafia

Nassüd a Milàn el sètt de nuèmber 1964 l'é stài urdiná pret a Genua in del 1988. In del 2005 l'è stài numninàd pro-vicari generàl d'la diocesi de Chiavari.

El 16 de nuèmber 2015 papa Francesch l'ha numinàd vèsc de Pavia. ;  El serà cunsacràd el 9 de genár 2016.

## Riferimént


## Ligam de föra

*Sit d'la Diocesi de Cremuna
The Nanny

**The Nanny** (in lombard *la baila*) a l'è ona serie televisiva de tipo sit-com statunitensa, che l'è stada trasmettuda del 1993 al 1999 e che l'è composta de 6 stagion e ben 146 episodi.
La serie la gira intorna a la storia de la Fran Fine, ona donna giovena de 30 agn de origin giudea che, ona voeulta che l'è stada licenziada del sò ex moros proppietari d'on negozzi de vestii, la se troeuva a vend porta a porta. La finiss a la porta de la villa del Maxwell Sheffield, on famos e ricch impresari de teater, d'origin britannega, che l'è dree a cercà ona baila per i sò trii fioeu. Con la soa stravaganza e i sò maner minga tant *british*, la se guadagna el post, e ben prest anca el coeur del Maxwell, del magiordomm Niles, che 'l deventarà on sò grand amis, e di fiolitt Maggie, Margaret e Brighton. L'unega la sarà la C. C. Babcock, collaboradora del sur Maxwell, a 'vèggh per lee semper on poo de antipatia.

## La stòria de la Fran
La Fran Fine l'è ona bella e stilosa donna de 30 agn d'origin giudea che la viv anmò in del quarter de Flushing, New York, cont i sò duu genitor, la Sylvia e 'l Morty Fine. Lor duu, de stamp "grossolan", hann semper voruu che la sò fioeula Fran la se sposass cont on omm de la bella dotta. Quand che la Fran la va a viv in de la cà del Maxwell, i robb i scomincen a cambià. Lee la se liga semper pussee ai trii bagai, e lor a lee.
In del desvilupp de la serie, la Fran e 'l Maxwell se inemorarann vun de l'olter e rivarann a sposass, cont el guadagnass l'odi de la C.C., inemorada (minga tant in segrett) del Max.
## L'adattament in lengua italiana
La Fran Fine, in de l'adattament italian de la serie, la se ciama Francesca Cacace e l'è minga de Flushing, ma de Frosinone, on paes de la Ciociaria. Donca l'è italiana e la viv in di Statt Unii a cà de la soa zia Assunta (che in realtà l'è Sylvia, soa mader) e del sò zio Antonio (Morty). L'è de religion cristiana catolega.
Tanti dialogh de la serie hinn staa cambiaa del tutt, in de la version italiana, per dattài a la coltura italiana. Per esempi, tutt i citiazzion de la coltura americana o giudea, magari incomprensibei ai talian, hinn staa donca trasformaa in citazzion de la coltura catolega, o fras "dialettai" italiann.

## Ator
* *Fran Fine* l'è interpretada de Fran Drescher.
* *Maxwell Sheffield* l'è interpretad de Charles Shaughnessy.
* *Niles* el magiordomm, l'è impersonad de Daniel Davis.
* *Margaret "Maggie" Sheffield* l'è interpretada de Nicholle Tom.
* *Brighton Sheffield* l'è inveci Benjamin Salisbury.
* *Grace Sheffield* l'è impersonada de Madeline Zima.
* *Claire Chastity "C.C." Babcock* l'è envécie Lauren Lane.
* La madre de la Fran, *Sylvia Fine*, l'è Renée Taylor.
* La nona de la Fran, *Yetta Rosenberg*, l'è interpretada de Ann Morgan Guilbert.
* *Valerie "Val" Torriello*, la mior amisa de la Fran, l'è Rachel Chagall.
Giovanni Bignami

El **Giovann Fabrizzi Bignamm**, in italian **Giovanni Fabrizio Bignami** (Des, 10 de april 1944 - Madrid, 25 de magg del 2017) l'è staa on fisegh italian.
L'è staa president de l'ASI dal 16 de marz del 2007 al primm de agost del 2008. A l'è staa, a partì del luj del 2010 fin al 2014, el president del COSPAR, el prim italian a vèssel. Dal 10 de agost del 2011 fin a quattr'agn depos l'è staa anca president de l'INAF.
L'è famos in Lombardia per avè ciamaa ona stella in lombard: Geminga.

## Recognossiment
L'è staa on member de l'Accademia dei Lincei.
El gh'ha avuu la Legion d'Onor dal 2006 per i sò merit in de la scenza.
L'ha ricevuu di premi per la sò divulgazion scentifega, despess fada insema al Piero Angela.
El gh'ha on asteroid dedicaa, el **[[6852 Nannibignami]]**.